กำชับให้ทุกฝ่ายบูรณาการทำงานร่วมกัน อำนวยความสะดวกให้กับประชาชนที่จะเข้ารับเสด็จ พระบาทสมเด็จพระเจ้าอยู่หัว
กำชับให้ทุกฝ่ายบูรณาการทำงานร่วมกัน อำนวยความสะดวกให้กับประชาชนที่จะเข้ารับเสด็จ พระบาทสมเด็จพระเจ้าอยู่หัว นางสาวรัชดา ธนาดิเรก รองโฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า พลเอก ประวิตร วงษ์สุวรรณ รักษาการนายกรัฐมนตรี กำชับต่อที่ประชุมให้บูรณาการการทำงาน เพื่ออำนวยความสะดวกและให้ความปลอดภัย ประชาชนที่จะเข้ารับเสด็จ พระบาทสมเด็จพระเจ้าอยู่หัว ในการเสด็จพระราชดำเนินเลียบพระนคร โดยขบวนพยุหยาตราทางชลมารค ในพระราชพิธีบรมราชาภิเษก วันที่ 24 ตุลาคมนี้ โดยเฉพาะผู้สูงอายุ จะต้องมีจุดตรวจสุขภาพ ซึ่งจะมีจิตอาสาและรถวิลแชร์คอยอำนวยความสะดวกให้กับผู้สูงอายุและคนพิการ ส่วนการเดินทางจะมีจุดจอดรถที่จะเชื่อมต่อไปยังจุดที่รับเสด็จ ทั้งนี้จะได้นำเทคโนโลยีเข้ามาดูแลความปลอดภัยให้กับประชาชนด้วย จึงเชื่อว่าทุกอย่างจะเป็นไปด้วยดีพลเอก ประวิตร ยังกำชับให้คณะรัฐมนตรี เข้าไปดูแลประชาชนที่ประสบอุทกภัยในพื้นที่ภาคตะวันออกเฉียงเหนือ ว่า จะต้องน้อมนำพระราชดำรัสของพระบาทสมเด็จพระเจ้าอยู่หัว เข้าไปใช้ในการปฏิบัติภารกิจครั้งนี้ ประกอบด้วยการติดตามสถานการณ์อย่างทันท่วงทีและต่อเนื่อง ต้องมีแผนเผชิญเหตุอย่างครบถ้วน เร่งสำรวจความเสียหายและเข้าไปเยียวยาแก้ไข ทั้งบ้านเรือน ผู้เสียชีวิต และพื้นที่เกษตรกรรม และจะต้องทำให้เกษตรกรที่ได้รับผลกระทบสามารถฟื้นฟูและกลับมายืนหยัดได้ด้วยตัวเอง